Brunnklukkur eru svokallaðar vatnabjöllur sem eru einu skordýrin í íslenskri náttúru sem ala allan sinn aldur í vatni . Á Íslandi hafa fundist sex tegundir Vatnabjalla í tveimur ættum : vatnaklukkuætt ( l . Haliplidae ) og Brunnklukkuætt ( l . Dytiscidae ) sem telur alls fimm tegundir , lækjarklukku ( l . Hydroporus nigrita ) , brunnklukka ( l . Agapus bipustulatus ) , tjarnarklukka ( l . Agapus uliginosus ) , grænlandsklukka ( l . Colybetes dolabratus ) og tegundina Oreaodytes sanmarki sem fannst nýlega undir Eyjafjöllum á Suðurlandi . Allar þessar tegundir eru fleygar . Brunnklukkan er skæðasta rándýrið í hópi vatnaskordýra enda er hún vel útbúin með sterka bitkjálka . Þá notar hún til að bíta ýmis smádýr , meðal annars lirfur , í sundur . Til að fá súrefni fer brunnklukkan upp á yfirborðið og nær í loftbólu sem hún geymir síðan undir vængjum sínum . Hún notar svo súrefnið smám saman meðan hún athafnar sig í vatninu .